ГЬИТ1ИНАЙ ЯЦ НАПИСАТИЕ

ГЬАЮРАБ КЪО БАРКУН.



Т1абиг1ат ц1илъараб, хурдул раккараб,

Бакъуца сверухълъи г1орц1изабураб,

Х1анч1аз рогьалилъго куч1дул ах1улеб,

Апрелалъ гьимана дуе дуниял.



Гьаб ракьалда ругел кьер-кьерал т1угьдул,

Кьелаан жакъа дуй квац1иги гьабун,

Кодоб щолебани цо г1арцул мешок,

Мугъзадаги баччун щвелаан т1аде.



Т1ад вугев сундулго х1ал к1олев вугин,

Х1ажат ккун тогеги мун сундениги,

Мурадал, анищал рак1алда ругел,

Т1урайги киналго дуйго бокьухъе.



Кьейги Аллагьас дуй кидаго рохел,

Халатал сонаца сунареб рокьи,

Лъималазе талих1 росасе сахлъи,

Гьездаса йохараб гьуинаб г1умру.



Кверал меседилай, т1аг1ам гьуинай,

Гьаюди берцинай, х1алт1улъ нур барай,

Х1алалаб баркатаб маг1ишаталъе,

Кверал ч1ун теч1ого свак тун х1алт1улей.



Баркула ,Написат, мун гьаюраб къо,

Къоло ункъабилеб ихдалил апрель,

Къалъараб т1егь г1адай, т1огьолъ на г1адай,

Г1адамазул рек1елъ йик1ине лъалей.